CELEX: 32022D0935
Language: fi
Date: 2022-06-13 00:00:00
Title: Neuvoston päätös (EU) 2022/935, annettu 13 päivänä kesäkuuta 2022, Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Egyptin välisen kumppanuuden painopisteiden 2021–2027 hyväksymiseen

17.6.2022   
               
               
                  FI
               
               
                  Euroopan unionin virallinen lehti
               
               
                  L 162/31
               
            
         NEUVOSTON PÄÄTÖS (EU) 2022/935,
         annettu 13 päivänä kesäkuuta 2022,
         Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Egyptin välisen kumppanuuden painopisteiden 2021–2027 hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (1), jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
                  
               
                     (2)
                  
                  
                     Sopimuksen 76 artiklan nojalla sopimuksella perustettu assosiaationeuvosto, jäljempänä ’EU:n ja Egyptin assosiaationeuvosto’, voi tehdä päätöksiä sopimuksen tavoitteiden saavuttamiseksi ja antaa asianmukaisia suosituksia.
                  
               
                     (3)
                  
                  
                     Suunnitellun säädöksen tarkoituksena on ja toimia sen perustana kaudella 2021–2027. Jotta näiden kahden kumppanin välisiä kiinteitä ja monitahoisia suhteita voitaisiin edelleen vahvistaa, kumppanuuden painopisteet on määritetty tukemaan EU:n ja Egyptin assosiaatiosopimuksen täytäntöönpanoa sekä ohjaamaan EU:n ja Egyptin pitkäkestoista kumppanuutta ja toimimaan sen perustana kaudella 2021–2027, jäljempänä ’EU:n ja Egyptin välisen kumppanuuden painopisteet 2021–2027’.
                  
               
                     (4)
                  
                  
                     EU-Egypti-assosiaationeuvoston on määrä hyväksyä yhdeksännessä kokouksessaan suositus EU:n ja Egyptin välisen kumppanuuden painopisteistä 2021–2027.
                  
               
                     (5)
                  
                  
                     On aiheellista vahvistaa EU-Egypti-assosiaationeuvostossa unionin puolesta otettava kanta suositukseen, joka koskee EU:n ja Egyptin välisen kumppanuuden painopisteisteitä 2021–2027, joilla tulee olemaan oikeusvaikutuksia unioniin.
                  
               
                     (6)
                  
                  
                     EU-Egypti-assosiaationeuvostossa esitettävän unionin kannan olisi sen vuoksi perustuttava tähän liitettyyn suositusluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            EU:n ja Egyptin assosiaationeuvoston yhdeksännessä kokouksessa unionin puolesta otettava kanta perustuu tähän päätökseen liitettyyn EU-Egypti-assosiaationeuvoston suositusluonnokseen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 13 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               M. FESNEAU
            
         
         
            (1)  Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus, (EUVL L 304, 30.9.2004, s 39).
      
      
         
            LUONNOS
            EU:N JA EGYPTIN ASSOSIAATIONEUVOSTON SUOSITUS N:o 1/2022,
            annettu .. päivänä ...kuuta ...,
            EU:n ja Egyptin välisen kumppanuuden painopisteistä 2021–2027
            EU:N JA EGYPTIN ASSOSIAATIONEUVOSTO, joka
            ottaa huomioon Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavan Euro–Välimeri-sopimuksen,
            sekä katsoo seuraavaa:
            
                        (1)
                     
                     
                        Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus, jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
                     
                  
                        (2)
                     
                     
                        -Sopimuksen 76 artiklassa EU:n ja Egyptin assosiaationeuvosto valtuutetaan tekemään päätöksiä sopimuksen tavoitteiden saavuttamiseksi ja antamaan asianmukaisia suosituksia.
                     
                  
                        (3)
                     
                     
                        Sopimuksen 86 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
                     
                  
                        (4)
                     
                     
                        Euroopan naapuruuspolitiikan uudelleentarkastelussa ehdotettiin uuden vaiheen käynnistämistä kumppaneiden kanssa tehtävässä yhteistyössä, jotta kumpikin osapuoli voisi kokea kumppanuuden enemmän omakseen.
                     
                  
                        (5)
                     
                     
                        Euroopan unioni ja Egypti ovat sopineet lujittavansa kumppanuuttaan hyväksymällä kaudelle 2021–2027 yhteiset painopisteet, jäljempänä ’EU:n ja Egyptin välisen kumppanuuden painopisteet 2021–2027’, joiden avulla pyritään ratkaisemaan unionin ja Egyptin yhteiset haasteet ja edistämään yhteisiä etuja.
                     
                  
                        (6)
                     
                     
                        Sopimuksen osapuolet ovat sopineet EU:n ja Egyptin välisen kumppanuuden painopisteistä 2021–2027, joilla tuetaan sopimuksen täytäntöönpanoa keskittyen yhdessä määriteltyjä yhteisiä etuja koskevaan yhteistyöhön,
                     
                  SUOSITTAA SEURAAVAA:
            
               1 artikla
               Assosiaationeuvosto suosittaa, että sopimuksen osapuolet panevat täytäntöön tämän suosituksen liitteessä esitetyt EU:n ja Egyptin välisen kumppanuuden painopisteet 2021–2027 (+).
            
            
               2 artikla
               EU:n ja Egyptin välisen kumppanuuden painopisteet vuosille 2021–2027 korvaavat EU:n ja Egyptin välisen kumppanuuden painopisteet, joiden täytäntöönpanoa suositeltiin assosiaationeuvoston suosituksella N:o 1/2017 (1).
            
            
               3 artikla
               Tämä suositus tulee voimaan päivänä, jona se hyväksytään.
            
            
               Tehty…
               
                  EU:n ja Egyptin assosiaationeuvoston puolesta
                  
                  
                     Puheenjohtaja
                  
               
            
            
               (+)  Valtuuskunnat: ks. asiakirja ST 8663/2022 ADD 1.
            
               (1)  EU:n ja Egyptin assosiaationeuvoston suositus N:o 1/2017, annettu 25 päivänä heinäkuuta 2017, EU:n ja Egyptin välisen kumppanuuden painopisteiden hyväksymisestä (EUVL L 255, 3.10.2017,s. 26).